CELEX: 32002R0293
Language: lv
Date: 2002-02-15 00:00:00
Title: Komisijas Regula (EK) Nr. 293/2002 (2002. gada 15. februāris) par grozījumiem Regulā (EK) Nr. 1615/2000 par izņēmumiem no Regulas (EEK) Nr. 2454/93 attiecībā uz vispārējo preferenču sistēmā izmantojamo noteiktas izcelsmes izstrādājumu jēdziena definīciju, ņemot vērā Nepālas īpašo situāciju attiecībā uz atsevišķu tekstilizstrādājumu eksportu uz Kopienu

Svarīgs juridisks paziņojums

|

32002R0293

Oficiālais Vēstnesis L 046 , 16/02/2002 Lpp. 0016 - 0017

		Komisijas Regula (EK) Nr. 293/2002(2002. gada 15. februāris)par grozījumiem Regulā (EK) Nr. 1615/2000 par izņēmumiem no Regulas (EEK) Nr. 2454/93 attiecībā uz vispārējo preferenču sistēmā izmantojamo noteiktas izcelsmes izstrādājumu jēdziena definīciju, ņemot vērā Nepālas īpašo situāciju attiecībā uz atsevišķu tekstilizstrādājumu eksportu uz KopienuEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1992. gada 12. oktobra Regulu (EEK) Nr. 2913/92 par Kopienu Muitas kodeksa izveidi [1], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [2], jo īpaši tās 247. pantu,tā kā:(1) Ar Padomes 2001. gada 10. decembra Regulu (EK) Nr. 2501/2001 par vispārējo tarifa preferenču sistēmas piemērošanu laikposmā no 2002. gada 1. janvāra līdz 2004. gada 31. decembrim [3], Kopiena piešķīrusi vispārējās tarifa preferences Nepālai.(2) Komisijas 1993. gada 2. jūlija Regulā (EEK) Nr. 2454/93, kas nosaka izpildes kārtību Padomes Regulai (EEK) Nr. 2913/92 par Kopienu Muitas kodeksa izveidi [4], kurā jaunākie grozījumi izdarīti ar Regulu (EK) Nr. 993/2001 [5], ir definēts vispārējā preferenču sistēmā (VPS) noteiktas izcelsmes izstrādājumu jēdziens. Taču Regulā (EEK) Nr. 2454/93 paredzēti izņēmumi par labu vismazāk attīstītām VPS saņēmējām valstīm, kuras iesniedz attiecīgu lūgumu Kopienai.(3) Nepāla izmantojusi šādu izņēmumu atsevišķiem tekstilizstrādājumiem kopš 1997. gada, pēdējā gadījumā saskaņā ar Komisijas 2000. gada 24. jūlija Regulu (EK) Nr. 1615/2000 par izņēmumiem no Regulas (EEK) Nr. 2454/93 attiecībā uz vispārējo preferenču sistēmā izmantojamo noteiktas izcelsmes izstrādājumu jēdziena definīciju, ņemot vērā Nepālas īpašo situāciju sakarā ar atsevišķu tekstilizstrādājumu eksportu uz Kopienu [6], kas piemērota no 2000. gada 15. jūlija līdz 2001. gada 31. decembrim. Nepāla iesniegusi lūgumu izņēmumu pagarināt.(4) Regulas (EK) Nr. 1615/2000 noteikumi, jo īpaši kvantitatīvu nosacījumu pastāvēšana, kurus piemēro ik gadu un kuri atspoguļo Kopienas tirgus spēju absorbēt Nepālas izstrādājumus, Nepālas eksporta spēju un faktiskās reģistrētās tirdzniecības plūsmas, ir paredzēti, lai novērstu kaitējumu attiecīgām Kopienas rūpniecības nozarēm.(5) Nepālas iesniegto lūgumu Komisija ir apsvērusi un konstatējusi, ka tas ir pienācīgi pamatots. Tādēļ izņēmums ir jāpagarina. Pie tam uzņēmēju intereses, it īpaši gan Nepālā, gan Kopienā noslēgtie līgumi, un Nepālas rūpniecības stabilitāte un noturīga attīstība pastāvīgo ieguldījumu un nodarbinātības ziņā prasa Regulas (EK) Nr. 1615/2000 noteikumu piemērošanu bez pārtraukuma arī pēc noteiktā izņēmuma termiņa beigām. Turklāt izņēmums ir jāpiešķir uz ilgāku laiku nekā līdz šim, bet ne pēc 2004. gada 31. decembra, kad beidzas pašreizējās VPS sistēmas darbība.(6) Lai varētu efektīvāk uzraudzīt izņēmuma darbību, Nepālas iestādēm regulāri jāiesniedz Komisijai dati par izdotajiem izcelsmes sertifikātiem.(7) Tādēļ Regula (EK) Nr. 1615/2000 attiecīgi jāgroza.(8) Šajā regulā paredzētie pasākumi atbilst Muitas kodeksa komitejas atzinumam,IR PIEŅĒMUSI ŠO REGULU.1. pantsRegulu (EK) Nr. 1615/2000 groza šādi.1. Vārdus "2001. gada 31. decembris" 2. pantā aizstāj ar vārdiem "2004. gada 31. decembris".2. Regulas 5. pantu aizstāj ar šādu:"5. pants1. Nepālas kompetentās iestādes veic vajadzīgos 1. pantā minēto izstrādājumu izvedamo daudzumu uzraudzības pasākumus.2. Nepālas kompetentās iestādes saskaņā ar šo regulu A veidlapas izcelsmes sertifikāta 4. ailē izdara šādu ierakstu: "Izņēmums — Regula (EK) Nr. 1615/2000".3. Nepālas kompetentās iestādes katru mēnesi nosūta Komisijai paziņojumu par preču daudzumiem, par kuriem saskaņā ar šo regulu ir izdoti A veidlapas izcelsmes sertifikāti, un šo sertifikātu kārtas numurus."2. pantsŠī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī.To piemēro no 2002. gada 1. janvāra.Šī regula uzliek saistības kopumā un ir tieši piemērojama visās dalībvalstīs.Briselē, 2002. gada 15. februārīKomisijas vārdā —Komisijas loceklisFrederik Bolkestein[1] OV L 302, 19.10.1992., 1. lpp.[2] OV L 311, 12.12.2000., 17. lpp.[3] OV L 346, 31.12.2001., 1. lpp.[4] OV L 253, 11.10.1993., 1. lpp.[5] OV L 141, 28.5.2001., 1. lpp.[6] OV L 185, 25.7.2000., 54. lpp.--------------------------------------------------